TLUXE ไม่สน Cash Balance วิ่งฉิวกว่า 6%
TLUXE ไม่สน Cash Balance วิ่งฉิวกว่า 6% ล่าสุด ณ เวลา 12.14 น. อยู่ที่ 12.00 บาท บวก 0.70 บาท หรือ 6.19% สูงสุด 12.10 บาท ต่ำสุด 11.40 บาท ด้วยมูลค่าซื้อขาย 155.72 ล้านบาท 
25 ม.ค. 2560

ผู้สื่อข่าวรายงานว่า ราคาหุ้นบริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE ล่าสุด ณ เวลา 12.14 น. อยู่ที่ 12.00 บาท บวก 0.70 บาท หรือ 6.19% สูงสุด 12.10 บาท ต่ำสุด 11.40 บาท ด้วยมูลค่าซื้อขาย 155.72 ล้านบาท

โดย บล.โกลเบล็ก ระบุในบทวิเคราะห์ (23 ธ.ค.) ว่า TLUXE มีแนวรับ 9.65 บาท แนวต้าน 10.40 บาท โดยระดับราคาสามารถดีดกลับขึ้นมาปิดได้ในระดับสูงของวันและทำ New high ในรอบสัปดาห์ได้เล็กน้อยหลังจาก Break Uptrend Line ขึ้นมาได้
ทั้งนี้ประกอบกับมีวอลุ่มซื้อขายเพิ่มสูงขึ้นพอสมควร และ MACD ที่เริ่มดีดกลับขึ้นมายืนเหนือเส้น SIGNAL ได้อีกครั้ง หากวันนี้ระดับราคาไม่ถอยกลับลงมาหรือปิดต่ำกว่าแถวๆ 9.65 บาทซะก่อน มีโอกาสที่ระดับราคาจะขยับขึ้นทำ New high ต่อแถวๆ 10.40 บาทได้ต่อไป
ทั้งนี้ ตลาดหลักทรัพย์แห่งประเทศไทย (ตลท.) ได้ขยายช่วงดำเนินการบริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE เข้าข่ายมาตรการกำกับการซื้อขาย ระดับ 1 : Cash Balance เริ่มต้นวันที่ 23 ม.ค. 2560 ถึงวันที่ 10 ก.พ. 2560